Ego, Dei gratia dux Burgundie, Hugo, pro salute anime mee et sacrorum locorum desiderio, Hyerosolimam profecturus, donavi Deo et ecclesie Sancte Marie de Fonteneto in elemosinam, quicquid juris habebam in Etormet, et in toto finagio ejusdem et in terris circumjacentibus, tam in planis quam in nemoribus nichil ibi penitus retinens. Dedi etiam quicquid in villa acquirere possim. Huic testis est mater mea Ducissa...... prece maxime hoc feci et Girardus de Reum et Guillelmus de Orgeel. Hoc laudavit ducissa conjux mea Aalidis. Unde testes sunt: Nicolaus capellanus Ducis, Henricus capellanus de Argille, Hugo de Marmesse, Robertus de Argille, Petrus Vierius. Ne qua igitur ex hiis in posterum ecclesie Fonteneti calumnia surgat, carte presenti scriptis hec posterorum memorie tradere, et tam meo quam Ducisse sigillo firmare volui, anno M°C°LX°IX°.